wickkiey/tamil-wikipedia-chunked huggingface dataset:
# நருடோ

## ஊடகங்கள்

### இளஞர்களுக்கான புதினங்கள்

மசாடொஷி குசாகாபெ எழுதிய மூன்று *நருடோ* இளஞர்களுக்கான புதினங்கள் ஜப்பானில் ஷெயிஷாவால் வெளியிடப்பட்டுள்ளன. இவற்றில் முதல் இரண்டினை வட அமெரிக்காவில் விஜ் ஆங்கிலத்தில் வெளியிட்டுள்ளது.
இதில் முதலாவது, குழு ஏழு தாங்கள் ஒரு பணி நிமித்தமாகச் செல்லும்போது, கொலைகாரர்களான ஜபுஜா மற்றும் ஹாகு ஆகிய இருவரையும் எதிர்கொள்வதைச் சித்தரிக்கிறது.
இது ஜப்பானில் 2002ஆம் ஆண்டு டிசம்பர் 16, அன்றும், வட அமெரிக்காவில் 2006ஆம் ஆண்டு நவம்பர் 21,
அன்றும் வெளியானது.
அசைவூட்டத்தின் இரண்டாவது அசல் ஒளிக்காட்சியை அடிப்படையாகக் கொண்ட இரண்டாவது புதினம் 2003ஆம் ஆண்டு டிசம்பர் 15 அன்று ஜப்பானிலும், 2007ஆம் ஆண்டு அக்டோபர் 16 அன்று அமெரிக்க ஐக்கிய நாட்டிலும் பிரசுரமானது. கடைசியாக வந்துள்ள நாவல், முதல் *நருடோ* திரைப்படத்தின் தழுவலாகும். இது 2004ஆம் ஆண்டு ஆகஸ்ட் 23 அன்று பிரசுரமானது.
இவை தவிர, டிரேசி வெஸ்ட் எழுதி, மேங்கா சித்திரங்கள் கொண்ட சேப்டர் புத்தகங்கள் என்னும் புதிய புதினங்களையும் விஜ் பிரசுரிக்கத் துவங்கியுள்ளது. இவை தொடர்களைப் போல் அல்லாமல், இப்புதினங்கள் ஏழு முதல் பத்து வயது வரை உள்ள குழந்தைகளை மனதில் கொண்டு உருவாக்கப்பட்டுள்ளன. முதல் இரண்டு நாவல்களும் 2008ஆம் ஆண்டு அக்டோபர் ஏழாம் தேதி வெளியாயின. இதுவரை ஏழு புதினங்கள் பிரசுரமாகியுள்ளன.
# நருடோ

## ஊடகங்கள்

### ஒளிக்காட்சி விளையாட்டுக்கள்.

நிண்டெண்டோ, சோனி மற்றும் மைக்ரோசாஃப்ட் போன்ற பல முனையங்களில் (கன்சோல்) *நருடோ* ஒளிக்காட்சி விளையாட்டுக்கள் தோன்றியுள்ளன. இவற்றில் பெரும்பான்மையானவை, சண்டை விளையாட்டு க்களே. இதில் விளையாடுபவர் *நருடோ* அசைவூட்டம் மற்றும் மேங்காவை நேரடி அடிப்படையாகக் கொண்டுள்ள குறிப்பிட்ட சில கதாபாத்திரங்களில் ஒன்றைக் கட்டுப்படுத்துகிறார்.
விளையாடுபவர் தமது விளையாட்டின் முறைமையைப் பொறுத்து, ஒரு பாத்திரத்தை, விளையாட்டின் செயற்கை அறிவு, (Artificial Intelligence), அல்லது மற்றொரு விளையாடுபவர் கட்டுப்படுத்தும் இன்னொரு பாத்திரத்திற்கு எதிராக வைக்கிறார். ஒவ்வொரு பாத்திரத்திற்கும் பிரத்தியேகமாக உள்ள- அவை *நருடோ* அசைவூட்டம் அல்லது மேங்காவில் பயன்படுத்திய - உத்திகளைப் பயன்படுத்தி செய்யும் அடிப்படைத் தாக்குதல்களினால் எதிராளியின் சக்தியைப் பூஜ்யமாக்குவதுதான் இந்த விளையாட்டின் குறிக்கோள்.
*நருடோ* வில் முதல் விளையாட்டு *நருடோ:கொனாஹா நின்போச்சா * என்பதாகும். இது 2003ஆம் ஆண்டு மார்ச் மாதம் 27 அன்று ஜப்பானில் வொண்டர்ஸ்வான் கலர் என்பதற்காக வெளியானது.
பெரும்பான்மையான *நருடோ* ஒளிக்காட்சி விளையாட்டுக்கள் ஜப்பானில்தான் வெளியாகியுள்ளன.
முதன் முறையாக ஜப்பானுக்கு வெளியில் வெளியான விளையாட்டுக்கள்: *நருடோ கெகிடௌ நிஞ்ஜா டெய்சன்* தொடர் மற்றும் *நருடோ: சைக்யூ நிஞ்ஜா டெய்கெஷு* தொடர் ஆகியவையாகும். இவை வட அமெரிக்காவில், *நருடோ: க்ளாஷ் ஆஃப் நிஞ்ஜா * மற்றும் *நருடோ: நிஞ்ஜா கௌன்சில்* போன்ற தலைப்புகளில் வெளியாகின.
# நருடோ

## ஊடகங்கள்

### வர்த்தக அட்டை விளையாட்டு

என்பது *நருடோ* தொடர்களின் அடிப்படையில் உருவான அட்டைகள் சேகரிக்கும் விளையாட்டு. பண்டாய் என்பவரால் உருவாக்கப்பட்ட இந்த விளையாட்டு முதலில் ஜப்பானில் 2003ஆம் ஆண்டு பிஃப்ரவரி மாதம் அறிமுகமானது.
2006ஆம் ஆண்டு ஏப்ரல் மாதம் துவங்கி, இந்த விளையாட்டு வட அமெரிக்காவில் ஆங்கிலத்திலும் வெளியாகத் துவங்கியது..
இது இரண்டு பேர் விளையாடுவதற்கானது. விளையாடுபவர்கள் வடிவமைக்கப்பட்ட 15 அட்டைகளையும், ஒரு விளையாட்டுப் பாய், யாருடைய ஆட்டம் என்பதைக் குறிக்கும் ஒரு "ஆட்டக்குறியான்" மற்றும் முடிவுகளை எடுக்க சுண்டி விடப்படும் ஒரு "நிஞ்ஜா தட்டு நாணயம்" ஆகியவற்றையும் எடுத்துக் கொள்ள வேண்டும்.
இதில் வெல்வதற்கு, விளையாட்டில் தங்கள் செயல்பாடுகளின் மூலமாக ஒருவர் பத்து "போர் விருது"களைப் பெற வேண்டும் அல்லது, எதிராளியிடம் உள்ள அட்டைகள் தீர்ந்து விடுமாறு செய்ய வேண்டும்.  
இதில் சீட்டுக்கள் "தொடர்" எனப் பெயரிட்ட பிரிவுகளில் வெளியாகின்றன. இவை நாலு விதமான முன்பே அமைக்கப்பட்ட 50 அட்டைகள் கொண்ட பெட்டிகளில் வெளியாகின்றன.
2006ஆம் வருடம் அக்டோபர் திங்கள் வரையிலும், ஜப்பானில் 417 பிரத்யேக அட்டைகளைக் கொண்ட பதினேழு தொடர்கள் வெளியாகி விட்டன.
# நருடோ

## ஊடகங்கள்

### கலை மற்றும் வழிகாட்டு நூல்கள்.

*நருடோ* தொடருக்கு பிற்சேர்க்கைகள் எனப்படும் துணைப் புத்தகங்கள் பல வெளி வந்து விட்டன.
*ஆர்ட் ஆஃப் நருடோ: உஜுமாகி* என்னும் ஒரு கலைப்புத்தகம் முதல் பாக மேங்காவின் சித்திரங்களைக் கொண்டுள்ளது. இது ஜப்பான் மற்றும் அமெரிக்க ஐக்கிய நாடு ஆகிய இரண்டு நாடுகளிலும் வெளியாகியுள்ளது.
இரண்டாம் பாகத்தைப் பொறுத்த வரையில், *பெயிண்ட் ஜம்ப்: ஆர்ட் ஆஃப் நருடோ* என்னும் ஒரு புத்தகத்தினை, வாசகர் ஊடாடும் வகையில் வடிவமைத்து, 2008ஆம் வருடம் ஏப்ரல் நாலாம் நாள் ஷெயிஷா வெளியிட்டது.
இதில் கடைசியாக வந்துள்ள புத்தகம் 2009ஆம் ஆண்டு ஜுலை மாதம் மூன்றாம் நாள் *நருடோ * என்னும் பெயரில் வெளியானது.
முதல் பாகத்திற்கான எனப்படும் மற்றும் வழிகாட்டு நூல்களின் தொடர் ஒன்று ஜப்பானில் மட்டும் வெளியாயுள்ளது.
மூன்றாவது தரவுப் புத்தகம் மற்றும் மேங்காவின் இரண்டாம் பாகத்தினைத் தழுவிய புத்தகம் ஒன்றும் 2008ஆம் ஆண்டு செப்டம்பர் மாதம் வெளியானது.
இந்தப் புத்தகங்களில் கதாபாத்திரங்களின் சித்திரங்கள், ஜுட்சு வழிகாட்டு முறைமைகள் மற்றும் கிஷிமோடோ உருவாக்கிய வரை படிவங்கள் ஆகியவை உள்ளன.
அசைவூட்டத்தைப் பொறுத்த வரையில், *நருடோ அனைம் ப்ரொஃபைல்ஸ்* என்னும் வழிகாட்டுத் தொடர் நூல்களும் வெளியாகியுள்ளன.
இவற்றில் அசைவூட்ட நிகழ்வுகள் உருவான விதம் பற்றியும், கதாபாத்திரங்களின் வடிவமைப்பு பற்றிய விளக்கங்களும் உள்ளன.
அக்டோபர் 4, 2004 என்னும் ஒரு மேங்கா விசிறி புத்தகம் வெளியானது.
இதை விஜ் வட அமெரிக்காவில் *நருடோ: தி அஃபிஷியல் ஃபேன்புக் * என்ற பெயரில் 2008ஆம் ஆண்டு பிஃப்ரவரி மாதம் 19 அன்று பிரசுரித்தது.
# நருடோ

## வரவேற்பு
ஒலித் தடங்கள் கதை சொல்லப்படும் முறையில் உணர்வோட்டதையும், கிளர்ச்சியையும் மிகச் சிறப்பாக மேம்படுத்துவதாக புகழப்பட்டுள்ளன.
டி.ஹெச்.ஈ.எம். அனைம் ரெவ்யூஸ் சார்ந்த க்ரிஸ்டினா கார்பெண்டர், இந்தத் தொடரின் கதாபாத்திரங்கள் "விரும்பத்தக்கவைகளாக" இருப்பதாகக் கருதினாலும், அவற்றில் பல ஷொனென் மேங்காவின் "ஒரே மாதிரியான வடிவமைப்பை" மீறவில்லை என்றும் விமர்சித்தார்.
மேலும் அவர் கிஷிமோடொவை "அதிக பட்சமாக ஒரு சராசரி ஒவியராகத்தான்" கருதினார். அவரது ஓவிய பாணி, அசைவூட்டத்திற்கு மாறும்போது அதன் தரம் மிகவும் குறைந்து விடுவதாகவும் கடிந்துரைத்தார்.
இருப்பினும், டி.ஹெச்.ஈ.எம். அனைம் ரெவ்யூஸ் சார்ந்த இரண்டாவது மறு ஆய்வாளரான டெரிக் எல்.டக்கர் அசைவூட்டம் செய்பவர்கள் தங்கள் பணியை மிகச் சிறந்த முறையில் செய்தாலும், "மேங்காவின் ரசிகர்கள் விரும்பும் கலைத் தரத்தில் மிகக் குறைவாகவே விட்டு விடு"வதாக கூறினார். ஆனால், அசைவூட்டம் என்பது "ஒரு கலந்து கட்டி"யானது என்று அவர் முடிவாக உரைத்தார்.
மேலும் அவர் கூறுகையில், சண்டைக் காட்சிகள் நல்ல முறையில் அனுபவிக்கத் தக்கதாய் இருப்பினும், அவை அதிக அளவில் இருப்பதால், கதையை மேற்கொண்டு எடுத்துச் செல்ல நேரம் பிடிக்கிறது என்றும் குறிப்பிட்டார்.
சில விமர்சகர்கள், *மறை நீர்வீழ்ச்சிப் போர்' மிகவும் சிறப்பானது என்று கருதினார்கள். காரணம், இது பிரதானமான *நருடோ '' தொடரின் ஆரம்பகால நிகழ்வுகளுக்குத் திரும்பச் செல்வதான முறையில் இருப்பதுதான்.
இது *நருடோ* உரிமத்திற்கு ஒரு மிகச் சாதாரணமான மேற்கூட்டு என்று ஏஎன்என்னின் விமர்சகர் கூறினார். காரணம், "அது தொடருக்கு நியாயம் வழங்கவில்லை" என்றார். இருப்பினும், தனது முந்தைய நிக்ழ்வுகளிலிருந்து தொடர் எந்த அளவு முன்னேறியிருக்கிறது என்பதை நேயர்கள் கண்டு கொள்ள இது உதவும் என்றும் அவர் கூறினார்.
டிவிடி டாக் கைச் சேர்ந்த டாட் டௌக்லஸ் இதன் ஒளிப்பேழையானது மொத்தமாகப் பார்க்கையில் நன்றாக இருந்தாலும், தொடரின் பொதுவான கதையோட்டத்தின் ஆழத்தை இது பெறவில்லை என்பதாக விமர்சித்தார்.
புதிய கதாபாத்திரங்களின் வடிவமைப்பு மற்றும் அசைவூட்டத்தில் முன்னேற்றம் ஆகியவற்றை விமர்சித்த ஆக்டிவனைம் சார்ந்த டேவிட் சி.ஜோன்ஸிடமிருந்து *நருடோ:ஷிப்புடென்* நல்ல பாராட்டைப் பெற்றது.
இந்தத் தொடர் மேலும் மனப்பூர்வமாகவும், உணர்ச்சி மிகுந்ததாகவும் இருப்பதாக அவர் தெரிவித்தார்.
# தரவு அகழ்தல்

**தரவு அகழ்தல்** *(Data mining)* என்பது எந்திரக் கற்றல், புள்ளியியல், தரவுத்தளம் ஆகிய அமைப்புகளின் குறுக்குவெட்டில் உள்ள முறைகளை உள்ளடக்கிய பெரிய தரவுத் தொகுப்புகளில் உள்ள பாணிகளைப் பிரித்தெடுத்துக் கண்டுபிடிக்கும் செயல்முறையாகும். தரவு அகழ்தல், எந்திர கற்றல், புள்ளியியல், தரவுத்தள அமைப்புகளை அமைக்கிறது தரவு அகழ்தல் என்பது தரவுத்தளங்களில் அறிவு கண்டுபிடிப்பு செயல்முறை அல்லது அதன் பகுப்பாய்வுப் படியாகும். (இது பெரும்பாலும் எந்திரக் கற்றல் பொருட்களை உள்ளடக்கியது) இது நடைமுறை எந்திரக் கற்றல் என்ற புத்தகம் முதலில் வெளிவந்ததும் பெயரிடப்பட்டது. தரவு அகழ்தல் என்ற சொல் சந்தைப்படுத்தல் காரணங்களுக்காக மட்டுமே சேர்க்கப்பட்டது. பெரிய அளவிலான தரவு பகுப்பாய்வு அல்லது உண்மையான முறைகளைக் குறிப்பிடும்போது, செயற்கை நுண்ணறிவு, எந்திர கற்றல் ஆகியனவே மிகவும் பொருத்தமானவை.  
உண்மையான தரவு அகழ்தல் பணி என்பது , முன்னர் அறியப்படாத தரவுக் குழுக்கள் (கொத்துப் பகுப்பாய்வு), இயல்பற்ற, பதிவுகள் (ஒழுங்கின்மை கண்டறிதல்), சார்புகள் (இணைவு விதி) போன்ற சுவையான பணிகளைப் பிரித்தெடுக்க, பேரளவிலான தரவுகளின் அரைத் தானியங்கி அல்லது தானியங்கி பகுப்பாய்வு ஆகும். இது பொதுவாக இடஞ்சார்ந்த சுட்டுகள் போன்ற தரவுத்தள நுட்பங்களைப் பயன்படுத்துவதை உள்ளடக்கியது. இந்தப் பாணிகள் பின்னர் உள்ளீட்டு தரவுகளின் சுருக்கமாகப் பார்க்கப்படலாம். மேலும் பகுப்பாய்வில் பயன்படுத்தப்படலாம். அல்லது எடுத்துக்காட்டாக எந்திர கற்றல், முன்கணிப்புப் பகுப்பாய்வுகளில் பயன்படுத்தப்படலாம். எடுத்துக்காட்டாக , தரவு அகழ்தல் நடவடிக்கை தரவுகளில் பல குழுக்களை அடையாளம் காணலாம் , பின்னர் அவை ஒரு முடிவலேற்பு அமைப்பு வழி மிகவும் துல்லியமான முன்கணிப்பு முடிவுகளைப் பெற பயன்படுத்தப்படலாம். தரவு திரட்டலோ தரவு ஆயத்தமோ அல்லது முடிவோ , விளக்கமோ அறிக்கையோ தரவு அகழ்தல் நடவடிக்கையின் ஒரு பகுதியல்ல. இருப்பினும் அவை கூடுதல் படிகளாக ஒட்டுமொத்த KDD செயல்முறையைச் சேர்ந்தவை.  
தரவு பகுப்பாய்விற்கும் தரவு அகழ்வுக்கும் உள்ள வேறுபாடு என்னவென்றால் , தரவு பகுப்பாய்வில் படிமங்கள், கருதுகோள்களைச் சோதிக்க தரவு பகுப்பாய்வு பயன்படுத்தப்படுகிறது. எ. கா. தரவுகளின் அளவைப் பொருட்படுத்தாமல் சந்தைப்படுத்தல் பரப்புரையின் செயல்திறனைப் பகுப்பாய்வு செய்கிறது. இதற்கு மாறாக , தரவு அகழ்தல் எந்திரக் கற்றல், புள்ளியியல் படிமங்களைப் பயன்படுத்தி பேரளவிலான தரவுகளில் இரகசியமாக உள்ள அல்லது மறைக்கப்பட்ட பாணிகளைக் கண்டறிகிறது.  
தரவு உளவும் தரவு உள்விவரிப்பும் இரண்டுமே பெரிய மக்கள்தொகை தரவுத் தொகுப்பின் பகுதிகளைப் படிமமாக்கத்துக்குப் பயன்படும் தரவு அகழ்தல் முறைகளைப் பயன்படுத்துவதையே குறிக்கின்றன ( இவை கண்டுபிடிக்கப்பட்ட எந்தவொரு பாணிகளின் செல்லுபடியாகும் தன்மை பற்றியும் நம்பகமான புள்ளியியல் உய்த்துணர்வுகள் செய்யப்படுவதற்கு மிகவும் சிறிய அளவில் பயன்படுத்தலாம்). தரவு அகழாய்வு, தரவு மீன்பிடி, தரவு உளவு இருப்பினும் , இந்த முறைகள் பெருந்தரவு மக்கள்தொகை<nowiki/>க்கான பெருந்தரவுச் செய்முறைகளைச் செய்ய, புதிய கருதுகோள்களை உருவாக்குவதில் பயன்படலாம்.
# தரவு அகழ்தல்

## சொற்பிறப்பியல்

1960களில் புள்ளியியலாளர்களும் பொருளியல் வல்லுனர்களும் தரவு மீன்பிடித்தல்(*data fishing)* அல்லது தரவு அகழ்தல்(*data dredging)* போன்ற சொற்களைப் பயன்படுத்தினர். அவை எந்த ஒரு முன்னுரிமைக் கருதுகோளும் இல்லாமல் தரவைப் பகுப்பாய்வு செய்வதற்கான மிகத் தாழ்ந்த நடைமுறையைக் குறித்தன. ஒரு முன்னுரிமையோடு 1983 ஆம் ஆண்டில் பொருளியல் ஆய்வுகளின் மதிப்பாய்வு இதழில் வெளியிடப்பட்ட ஒரு கட்டுரையில் பொருளியலாளர்ர் மைக்கேல் உலோவெல் இதேபோன்ற திறனாய்வு வழியில் " தரவு அகழ்தல்(data mining) " என்ற சொல்லைப் பயன்படுத்தினார். இந்த நடைமுறைச் செய்முறை " (நேர்முகம்) முதல் " மீன்பிடித்தல் " அல்லது " ஸ்னூபிங் " (எதிர்மறை) வரை பல்வேறு மாற்றுப்பெயர்களில் " முகமூடி அணிந்துள்ளது " என்று உலோவெல் குறிப்பிடுகிறார்.  
தரவு அகழ்தல் என்ற சொல் 1990 ஆம் ஆண்டில் தரவுத்தளச் சமூகத்தில் பொதுவாக நேர்முகப் பொருளுடன் தோன்றியது. தரவு அகழ்தல் 1980களில் ஒரு குறுகிய காலத்திற்கு " தரவுத்தலகழ்தல் " என்ற சொற்றொடர் பயன்படுத்தப்பட்டது , ஆனால் இது சான் டியாகோவை தளமாகக் கொண்ட ஒரு நிறுவனத்தால் தங்கள் தரவுத்தள அகழ்தல் சார்ந்த பணிநிலையத்தை முன்வைத்ததும் வணிக முத்திரை குத்தப்பட்டதால் , ஆராய்ச்சியாளர்கள் அதன் விளைவாக தரவு அகழ்தலுக்கு மாறினர். சான் டியாகோவின் தரவு அகழ்தல் சார்ந்து பயன்பட்ட பிற சொற்களில் தரவுத் தொல்லியல், தகவல் அறுவடை, தகவல் கண்டுபிடிப்பு, அறிவு பிரித்தெடுத்தல் போன்றவை அடங்கும் கிரிகோரி பியாடெட்சுகி - சாபிரோ அதே தலைப்பிலான முதல் பட்டறைக்கு (கேடிடி - 1989) தரவுத்தளங்களில் அறிவு கண்டுபிடிப்பு என்ற சொல்லை உருவாக்கிப் பயன்படுத்தினார் , மேலும் இந்த சொல் செயற்கை நுண்ணறிவு, எந்திரக் கற்றல் சமூகங்களில் மிகவும் பரவலானது. இருப்பினும் , தரவு அகழ்தல் என்ற சொல் வணிக, ஊடகச் சமூகங்களில் மிகவும் புகழடைந்தது. தற்போது தரவு அகழ்தல், அறிவுக் கண்டுபிடிப்பு என்ற சொற்கள் ஒன்றுக்கொன்று மாற்றாகப் பயன்படுத்தப்படுகின்றன.
# தரவு அகழ்தல்

## பின்புலம்

தரவுகளிலிருந்து பாணிகளைக் கையால் பிரித்தெடுப்பது பல நூற்றாண்டுகளாக நிகழ்ந்துவந்தது. தரவுகளில் உள்ள பாணிகளை அடையாளம் காணும் தொடக்கநிலை முறைகளில் பாயேசு தேற்றம் (1700 களில்) பின்னேகும் பகுப்பாய்வு (1800 களில்) ஆகியவை அடங்கும் கணினி தொழில்நுட்பத்தின் பெருக்கமும் அதன் உயர்ந்து வரும் திறனும் தரவு திரட்டல் , தேக்குதல், கையாளுதல் திறனை வியத்தகு முறையில் உய்ர்த்தின. தரவுத் தொகுப்புகள் அளவோடு சிக்கலான தன்மையிலும் வளர்ந்துள்ளதால் , நேரடியான கையால் செய்யும் தரவு பகுப்பாய்வு பெருகியதால், மறைமுகத் தானியங்கி தரவுச் செயலாக்கத்துக்கு வழிவிட்டது. இதற்குக் கணினி அறிவியலில் உள்ள பிற கண்டுபிடிப்புகளும் உதவுகின்றன. குறிப்பாக, எந்திரக் கற்றல் துறையில் நரம்பியல் வலைப்பிணையங்கள் , கொத்துப் பகுப்பாய்வு , மரபணு வழிமுறைகள் (1950 கள்), முடிவெடுத்தல் மரங்கள், முடிவெடுத்தல் விதிகள் (1960 கள்) ஏற்பு திசையன் எந்திரங்கள் போன்றவை. உதவுகின்றன. தரவு அகழ்தல் என்பது மறைக்கப்பட்ட பாணிகளைக் கண்டுபிடிக்கும் நோக்கத்துடன் இந்த முறைகளைப் பயன்படுத்தும் செயல்முறையாகும். பேரளவுத் தரவுத் தொகுப்புகளில். இது பயன்பாட்டு புள்ளியியல், செயற்கை நுண்ணறிவு ஆகியவற்றிலிருந்தான இடைவெளியைக் குறைக்கிறது (இது பொதுவாக தரவுத்தளங்களில் தரவு தேக்கப்பட்டு குறியிடப்பட்ட விதத்தை பயன்படுத்தி உண்மையான கற்றல், கண்டுபிடிப்பு வழிமுறைகளை மிகவும் திறமையாக செயல்படுத்துவதால் தரவுத்தளம் கையாளலுக்கு மிகவும் உதவுகிற கணிதப் பின்புலத்தை வழங்குகிறது).
# தரவு அகழ்தல்

## அறிவுகாண் செயல்முறை

தரவுத்தளங்களில் அறிவுக் கண்டுபிடிப்பு (KDD)செயல்முறை பொதுவாக பின்வரும் கட்டங்களால் வரையறுக்கப்படுகிறது.  
1. தேர்வு
1. முன்செயலாக்கம்
1. உருமாற்றம்
1. *தரவு அகழ்தல்*
1. விளக்கம் / மதிப்பீடு.  
இருப்பினும் , தரவு அகழ்தலுக்கான குறுக்குத் தொழில் செந்தரச் செயல்முறை, அதாவது CRISP முறைத் தரவு .அகழ்வு போன்ற கருப்பொருளில் பல வேறுபாடுகளில் அமைகிறது. இது கீழ்வரும் ஆறு கட்டங்களை வரையறுக்கிறது.  
1. வணிகப் புரிதல்
1. தரவுப் புரிதல்
1. தரவு ஆயத்தம்
1. படிமமாக்கம்
1. மதிப்பீடு
1. செயற்படுத்தல்  
அல்லது (1) முன்செயலாக்கம் (2) தரவகழ்தல் (3) முடிவுகள் சரிபார்ப்பு போன்ற எளிய முக்கட்டச் செயல்முறை பயனில் உள்ளது.  
2002, 2004, 2007, 2014 ஆம் ஆண்டுகளில் நடத்தப்பட்ட கருத்துக்கணிப்புகள் , CRISP - DM முறை என்பது தரவகழ்தல் வல்லுனர்களால் பயன்படுத்தப்படும் முன்னணி முறையாக ஏற்றம் கண்டது என்பதைக் காட்டுகின்றன. இந்த வாக்கெடுப்புகளில் பெயரிடப்பட்ட மற்ற தரவு அகழ்தல் செந்தரம் செம்மா மட்டுமே. செம்மா இருப்பினும் , 3 முதல் 4 மடங்கு மக்கள் CRISP முறைத் தரவு அகழ்தலைப் பயன்படுத்துவதாக தெரிவித்தனர். பல ஆராய்ச்சியாளர்களும் குழுக்களும் தரவு அகழ்தல் செயல்முறைப் படிமங்கள் பற்றிய மதிப்பீடுகளை வெளியிட்டுள்ளன , மேலும் அஜெவெடோ, சாண்டோசு, CRISP - DM, SEMMA ஆகியவற்றை 2008 ஆம் ஆண்டில் பலர் ஒப்பிட்டனர்.
# தரவு அகழ்தல்

## அறிவுகாண் செயல்முறை

### முன் செயலாக்கம்

தரவு அகழ்தல் வழிமுறைகளைப் பயன்படுத்துவதற்கு முன், ஒரு இலக்கு தரவுத் தொகுப்பு ஒன்று திரட்டப்பட வேண்டும். தரவு அகழ்தலால் தரவுகளில் உண்மையில் இருக்கும் பாணிகளை மட்டுமே கண்டுபிடிக்க முடியும் என்பதால் , இலக்கு தரவுத் தொகுப்பு இந்த பாணிகளைக் கொண்டிருக்க போதுமான அளவு பெரியதாக இருக்க வேண்டும். அதேவேளையில் ஏற்றுக்கொள்ளக்கூடிய கால வரம்பிற்குள் அகழப்படும் அளவுக்கு சுருக்கமாகவும் இருக்க வேண்டும். தரவுகளுக்கான பொதுவான ஏற்பு தரவு சந்தை அல்லது தரவுக் கிடங்கு ஆகும். தரவு அகழ்தலுக்கு முன் பல்வகை தரவுத் தொகுப்புகளை பகுப்பாய்வு செய்ய முன் செயலாக்கம் தேவையாகும். பன்முகத்தன்மை கொண்டவை. பின்னர் இலக்கு தொகுப்பு சீர் செய்யப்படுகிறது. தரவுச்சீர்செய்தல் நோக்கீடுகள் தரவு சாராதவற்றை நீக்குகிறது.
# தரவு அகழ்தல்

## அறிவுகாண் செயல்முறை

### தரவு அகழ்தல்

தரவு அகழ்தலில் பின்வரும்ஆறு பொதுவான வகைப் பணிகள் அடங்கும்.  
தரவுகளிலிருந்து அறிவு கண்டுபிடிப்பின் இறுதி கட்டம் , தரவுச் சுரங்க வழிமுறைகளால் உற்பத்தி செய்யப்படும் பாணிகள் பரந்த தரவுத் தொகுப்பில் நிகழ்கின்றனவா என்பதைச் சரிபார்க்க வேண்டும். வழிமுறைகளால் கண்டறியப்பட்ட அனைத்து வடிவங்களும் செல்லுபடியாக வேண்டிய கட்டாயமில்லை. தரவுச் சுரங்க வழிமுறைகள் பொதுவான தரவுத் தொகுப்பில் இல்லாத பாணிகளைப் பயிற்சி தொகுப்பில் கண்டுபிடிப்பது பொதுவானது. இது மிகைப்பொருத்தல் என்று அழைக்கப்படுகிறது. இதை மேலாள மதிப்பீட்டு தரவு அகழ்தல் வழிமுறைக்குப் பயிற்சி அளிக்கப்படாத தரவுகளின் செய்முறைத் தொகுப்பைப் பயன்படுத்துகிறது. செய்முறைத் தொகுப்பு கற்ற பாணிகள் இந்தச் செய்முறைகட்குப் பயன்படுத்தப்படுகின்றன.இதன் விளைவாக வரும் வெளியீடு விரும்பிய வெளியீட்டுடன் ஒப்பிடப்படுகிறது. எடுத்துக்காட்டாக, மின்னஞ்சல்களின் பயிற்சி தொகுப்பில் பயிற்சி அளிக்கப்படும் " வீண் " மற்றும் " சட்டவியலான " மின்னஞ்சல்களை வேறுபடுத்த முயற்சிக்கும் தரவு அகழ்தல் வழிமுறைப் படிமம். பயிற்சித் தொகுப்பு ஒருமுறை பயிற்சி பெற்ற பிறகு கற்ற பாணிகள் அது பயிற்சி பெறாத மின்னஞ்சல்களின் செய்முறைத் தொகுப்பிற்குப் பயிற்சிதரப் பயன்படுத்தப்படும். பாணிகளின் துல்லியத்தை அவை எத்தனை மின்னஞ்சல்களை சரியாக வகைப்படுத்துகின்றன என்பதிலிருந்து அளவிட முடியும். ROC வளைவுகள் போன்ற வழிமுறையை மதிப்பிடுவதற்கு பல புள்ளயியல் முறைகள் பயன்படுத்தப்படலாம்.  
கற்ற பாணிகள் விரும்பிய செந்தரங்களை நிறைவு செய்யவில்லை என்றால் , முன் செயலாக்கம், தரவு சுரங்க படிகளை மறு மதிப்பீடு செய்து மாற்றுவது கட்டாயம். கற்ற பாணிகள் விரும்பிய செந்தரங்களை நிறைவு செய்தால் , கற்ற பாணிகளை விளக்கி அவற்றை அறிவாக மாற்றுவதே இறுதி கட்டமாகும்.
# தரவு அகழ்தல்

## ஆராய்ச்சி

இந்தத் துறையில் முதன்மையான தொழில்முறை அமைப்பு கணிப்பு எந்திரங்களுக்கான கழகம் (ACM), சிறப்பு வட்டி குழு (SIG), அறிவு கண்டுபிடிப்பு, தரவு அகழ்வு அமைப்பு (SIGKDD) ஆகியன ஆகும். 1989 முதல் இந்த ACMSIG ஒவ்வொரு ஆண்டும் பன்னாட்டு மாநாட்டை நடத்தி அதன் நடவடிக்கைகளை வெளியிட்டது , மேலும் 1999 முதல் இது " SIGKDD தேட்டங்கள் " என்ற தலைப்பில் ஆண்டுதோறுமான கல்வி இதழை வெளியிட்டுள்ளது.  
தரவு அகழ்தலில் நடந்த கணினி அறிவியல் மாநாடுகள் பின்வருமாறு:  
- சிஐகேஎம் மாநாடு தகவல் மற்றும் அறிவு மேலாண்மை குறித்த ஏசிஎம் மாநாடு சிஐகேஎம் தகவல், அறிவாட்சி குறித்த மாநாடு
- எந்திர கற்றல், கோட்பாடுகள், தரவுத்தளங்களில் அறிவு கண்டுபிடிப்பு நடைமுறை பற்றிய ஐரோப்பிய மாநாடு
- KDD மாநாடு ACM SIGKDD அறிவு கண்டுபிடிப்பு, தரவு அகழ்தலுக்கான மாநாடு  
ICDE மாநாடு, SIGMOD மாநாடு, மீப் பெருந்தரவு தளங்கள் குறித்த பன்னாட்டு மாநாடு போன்ற பல தரவு மேலாண்மை / தரவுத்தள மாநாடுகளிலும் தரவு அகழ்தல் தலைப்புகள் அமைந்தன.
# தரவு அகழ்தல்

## செந்தரங்கள்

தரவு அகழ்தல் செயல்முறைக்கான செந்தரங்களை வரையறுக்க சில முயற்சிகள் மேற்கொள்ளப்பட்டுள்ளன , எடுத்துக்காட்டாக 1999 ஐரோப்பியக் குறுக்குத் தொழில் செந்தரச் செயலாக்கம் (CRISP - DM), 2004 ஜாவா தரவகழ்தல் செந்தரம் (JDM), ஆகிய செயல்முறைகளுக்கு அடுத்தடுத்து (CRISP - DM 2 மற்றும் JDM 2) 2006 இல் செயலில் இருந்தது , ஆனால் அதன் பின்னர் நிறுத்தப்பட்டது. ஜேடிஎம் 2 இறுதி வரைவை எட்டாமல் திரும்பப் பெறப்பட்டது.  
பிரித்தெடுக்கப்பட்ட படிமங்களை பரிமாறிக்கொள்வதற்கு, குறிப்பாக முன்கணிப்பு பகுப்பாய்வுகளில் பயன்படுத்துவதற்கு முதன்மைச் செந்தர முன்கணிப்புப் படிம மார்க்கப் மொழி (பி. எம். எம். எல்) ஆகும் , இது தரவுச் சுரங்கக் குழுவால் (டி. எம். ஜி) உருவாக்கப்பட்ட எக்ஸ். எம்.எல் அடிப்படையிலான மொழியாகும். மேலும் பல தரவுச் செயலாக்கப் பயன்பாடுகளால் பரிமாற்ற வடிவமாக ஏற்கப்படுகிறது. முன்கணிப்பு பகுப்பாய்வு முன்கணிப்புப் படிம மார்க்கப் மொழி XML பெயர் குறிப்பிடுவது போல , இது முன்கணிப்பு மாதிரிகளை மட்டுமே உள்ளடக்கியது. வணிக பயன்பாடுகளுக்கு உயர் முதன்மை வாய்ந்த குறிப்பிட்ட தரவுச் சுரங்க பணி. இருப்பினும் , மறைப்பதற்கான நீட்டிப்புகள் (எடுத்துக்காட்டாக , துணைக் கொத்தாக்கம்) டி. எம். ஜியில் இருந்து தற்சார்பாக முன்மொழியப்பட்டுள்ளன.
# தரவு அகழ்தல்

## குறிப்பிடத்தக்க பயன்பாடுகள்

இலக்கவியல் தரவு கிடைக்கும் இடங்களில் தரவு அகழ்தல் பயன்படுகிறது. தரவு அகழ்தலின் குறிப்பிடத்தக்க எடுத்துக்காட்டுகளாக, வணிக மருத்துவம் , அறிவியல் , நிதி, கண்காணிப்பு ஆகியன காணப்படுகின்றன.
# தரவு அகழ்தல்

## தனியுரிமைக் கவலைகளும் அறநெறிகளும்

" தரவு அகழ்தல் " என்ற சொல்லுக்கு தாமே எந்த நெறிமுறைத் தாக்கங்களையும் கொண்டிருக்கவில்லை என்றாலும் , இது பெரும்பாலும் பயனர் நடத்தை (நெறிமுறை மற்றும் பிற) தொடர்பாக தகவல்களை அகழ்வதோடு தொடர்புடையது.  
தரவு அகழ்தலைப் பயன்படுத்தக்கூடிய வழிகள் சில வேளைகளிலும் சூழல்களிலும் தனியுரிமை சட்டம் சார்ந்த தன்மை, நெறிமுறைகள் குறித்து கேள்விகளை எழுப்பலாம். தனியுரிமை நெறிமுறைகள் குறிப்பாக , தரவு அகழ்தல் அரசு அல்லது தேசியப் பாதுகாப்பு அல்லது சட்டச் செயலாக்க நோக்கங்களுக்காக வணிக தரவுத் தொகுப்புகள் , மொத்த தகவல் விழிப்புணர்வு திட்டம் அல்லது அறிவுரையில் உள்ளவை, தேசியப் பாதுகாப்புச் சட்டச் செயலாக்கம், மொத்த தகவல் விழிப்புணர்வு அறிவுரை சார்ந்த தனியுரிமைக் கவலைகளை எழுப்பியுள்ளது.  
தரவு அகழ்வுக்குத் தரவு ஆயத்தமும் ஆக்கமும் தேவைப்படுகிறது. இது ரகசியத்தன்மை, தனியுரிமைக் கடமைகளை விட்டுகொடுக்க செய்யும் தகவல் அல்லது பாணிகளைக் கண்டுபிடிக்கும். தனியுரிமை இது ஏற்படுவதற்கான ஒரு பொதுவான வழி தரவு திரட்டலே ஆகும். தரவு தேக்கல், தரவு திரட்டுதல் என்பது தரவை ஒன்றாக இணைப்பதை உள்ளடக்கியது (பகுப்பாய்வு செய்ய உதவும் வகையில் பல்வேறு வாயில்களிலிருந்து அமையலாம்) (ஆனால் இது தனிப்பட்ட நிலைத் தரவை அடையாளம் காணக்கூடியதாகவோ அல்லது வெளிப்படையாகவோ இருக்கலாம்). இந்த ஒரு பிரிவே தரவு அகழ்வு அன்று.ஆனால், இது பகுப்பாய்விற்கு முன்னும் பின்னுமான தரவு ஆக்கத்தின் விளைவாகும். தனக்காக ஒரு தனிநபரின் தனியுரிமைக்கு அச்சுறுத்தல் ஏற்படுகிறது. ஒரு முறை தொகுக்கப்பட்ட தரவு அகழ்வுத் தரவு அல்லது புதிதாக தொகுக்கப்பட்ட தரவுகளுக்கான அணுகல் உள்ள எவரும் குறிப்பாக தரவு முதலில் பெயரிடாமல் இருக்கும்போது குறிப்பிட்ட நபர்களை அடையாளம் காண முடியும். .  
தரவு திரட்டப்படுவதற்கு முன்பு பின்வருவனவற்றை அறிந்திருக்க வேண்டும் என்று பரிந்துரைக்கப்படுகிறது.  
- தரவு திரட்டலின் நோக்கமும் ஏதேனும் அறியப்பட்ட தரவு அகழ்வுத் திட்டங்களின் நோக்கமும்.
- தரவு எவ்வாறு பயன்படுத்தப்படும் ?
- யார் தரவை அகழ்வு செய்ய.முடியும்? தரவையும் மற்றும் அவற்றின் கொணர்வுகளையும் யார் பயன்படுத்த முடியும்?
- தரவுக்கான அணுகலைச் சுற்றியுள்ள பாதுகாப்பின் நிலை.
- திரட்டிய தரவை எவ்வாறு புதுப்பிக்க முடியும்?.  
தனிநபர்களை எளிதில் அடையாளம் காண முடியாதபடி பெயரில்லாமல் மாறும் வகையில் தரவுகளும் மாற்றியமைக்கப்படலாம். இருப்பினும், பெயரில்லாத தரவுத் தொகுப்புகள் கூட தனிநபர்களை அடையாளம் காண வழிவகுக்கும் போதுமான தகவல்களைக் கொண்டிருக்கலாம். இந்நிலை, ஊடகவியலாளர்கள் கவனக்குறைவாக வெளியிடப்பட்ட தேடல் வரலாறுகளின் அடிப்படையில் பல நபர்களைக் கண்டுபிடிக்க முடிந்தபோது, ஏற்பட்டது.  
வழங்குநருக்கு வழிவகுக்கும் தனிப்பட்ட முறையில் அடையாளம் காணக்கூடிய தகவல்களை கவனக்குறைவாக வெளிப்படுவது நேர்மையான தகவல் நடைமுறைகளை மீறுகிறது. தனிப்பட்ட முறையில் அடையாளம் காணக்கூடிய தகவல், இந்த கவனக்குறைவு, குறிப்பிட்ட நபருக்கு நிதி சார்ந்த உணர்ச்சி சார்ந்த அல்லது உடல் சார்ந்த தீங்கை ஏற்படுத்தும். தனியுரிமை மீறல் ஒரு நிகழ்வு சார்ந்து, வால்கிரீன்சின் புரவலர்கள், தரவு அகழ்தல் நிறுவனங்களுக்கு பரிந்துரைக்கப்பட்ட தகவல்களை அவர்கள் மருந்து நிறுவனங்களுக்கு விற்றதற்காக 2011 ஆம் ஆண்டில் நிறுவனத்திற்கு எதிராக ஒரு வழக்கைத் தாக்கல் செய்தனர்.
# தரவு அகழ்தல்

## தனியுரிமைக் கவலைகளும் அறநெறிகளும்

### ஐரோப்பாவின் நிலைமை

ஐரோப்பா வலுவான தனியுரிமைச் சட்டங்களைக் கொண்டுள்ளது. மேலும் நுகர்வோரின் உரிமைகளை இன்னும் வலுப்படுத்த முயற்சிகள் நடந்து வருகின்றன. ஐரோப்பா எனினும், அமெரிக்க - ஐரோப்பிய ஒன்றியம் 1998க்கும் 2000 க்கும் இடையில் உருவாக்கப்பட்ட அமெரிக்க காப்பான துறைமுக நெறிமுறைகள் தற்போது ஐரோப்பிய பயனர்களை அமெரிக்க நிறுவனங்களால் தனியுரிமைச் சுரண்டலுக்கு திறம்பட ஆட்படுத்துகின்றன. எட்வர்டு சுனோடனின் உலகளாவிய கண்காணிப்பு வெளிப்பாட்டின் விளைவாக , இந்த ஒப்பந்தத்தை நீக்க விவாதம் அதிகரித்துள்ளது , குறிப்பாக தரவு தேசியப் பாதுகாப்பு நிறுவனம் அமெரிக்காவுடன் முழுமையாக வெளிப்படையான ஒரு உடன்பாட்டை எட்டுவதற்கான முயற்சிகள் தோல்வியடைந்துள்ளன.  
குறிப்பாக ஐக்கிய இராச்சியத்தில் , நிறுவனங்கள் தரவு அகழ்தலைப் பயன்படுத்தி சில வாடிக்கையாளர்களின் குழுக்களை இலக்காகக் கொண்டு நேர்மையற்ற முறையில் அதிக விலைகளை செலுத்த வேண்டிய கட்டாயத்தில் உள்ளன. இந்த குழுக்கள் குறைந்த சமூக - பொருளாதார நிலை நபர்களாக இருக்க முனைகின்றன. அவர்கள் இலக்கவியல் சந்தை இடங்களில் சுரண்டும் வழிமுறைகளில் ஆர்வமாக இல்லை.
# தரவு அகழ்தல்

## தனியுரிமைக் கவலைகளும் அறநெறிகளும்

### அமெரிக்காவில் நிலைமை

அமெரிக்காவில் தனியுரிமை குறித்த கவலைகள் அமெரிக்கப் பேராயத்தால் நலவாழ்வுக் காப்பீட்டு பெயர்வுத்திறன், பொறுப்புக்கூறல் சட்டம் (HIPAA) போன்ற ஒழுங்குமுறை கட்டுப்பாடுகள் வழியாகத் தீர்க்கப்பட்டுள்ளன. அமெரிக்க காங்கிரஸ் சுகாதார காப்பீட்டு பெயர்வுத்திறன், பொறுப்புக்கூறல் சட்டம் தனிநபர்கள் தாங்கள் வழங்கும் தகவல்கள், அதன் தற்போதைய, எதிர்கால பயன்பாடுகள் குறித்து தங்கள் தகவலறிந்த ஒப்புதலை வழங்க வேண்டும் என்று கோருகிறது. உயிரித் தொழில்நுட்ப வணிக வீக் இதழில் உள்ள ஒரு கட்டுரையின்படி , " நலவாழ்வுக் காப்பீட்டு பெயர்வுத்திறன், பொறுப்புக்கூறல் சட்டம் ஆராய்ச்சி அரங்கில் நீண்டகால விதிமுறைகளை விட பெரிய பாதுகாப்பை வழங்காது " என்று AAHC கூறுகிறது. மிக முதன்மையாக , தகவலறிந்த ஒப்புதலின் வழியாக பாதுகாப்பதற்கான விதியின் குறிக்கோள் சராசரி தனிநபர்களுக்கு புரிந்துகொள்ள முடியாத அளவை அணுகுவதாகும்.  
நலவாழ்வுக் காப்பீட்டு பெயர்வுத்திறன், பொறுப்புக்கூறல் சட்டம், குடும்ப கல்வி உரிமைகள், தனியுரிமை சட்டம் (FERPA) போன்ற அமெரிக்கத் தகவல் தனியுரிமைச் சட்டங்கள் , அத்தகைய ஒவ்வொரு சட்டமும் உரையாற்றும் குறிப்பிட்ட பகுதிகளுக்கு மட்டுமே பொருந்தும். குடும்பக் கல்வி உரிமைகள் , தனியுரிமை சட்டம் அமெரிக்காவில் உள்ள பெரும்பாலான வணிகங்களால் தரவு அகழ்தலைப் பயன்படுத்துவது எந்தச் சட்டத்தாலும் கட்டுப்படுத்தப்படவில்லை.
# தரவு அகழ்தல்

## பதிப்புரிமைச் சட்டம்

### ஐரோப்பாவின் நிலைமை

ஐரோப்பியப் பதிப்புரிமை தரவுத்தளச் சட்டங்களின் கீழ் , பதிப்புரிமை உரிமையாளரின் ஒப்புதலின்றி பதிப்புரிமை படைப்புகளை (வலை சுரங்கங்கள் போன்றவை) தரவு அகழ்வது சட்டவியலானது அல்ல. ஐரோப்பாவில் ஒரு தரவுத்தளம் தூய தரவாக இருக்கும்போது , பதிப்புரிமை இல்லை..ஆனால் தரவுத்தள உரிமைகள் இருக்கலாம் - எனவே தரவு அகழ்தல் தரவுத்தள வழிகாட்டுதலால் பாதுகாக்கப்படும் அறிவுசார் சொத்து<nowiki/>ரிமை உரிமையாளர்களின் உரிமைகளுக்கு உட்பட்டது. அறிவுசார் சொத்து தரவுத்தளளஆணை கர்க்ரீவ்சு மீளாய்வின் பரிந்துரையின் பேரில் , உள்ளடக்கத் தரவு அகழ்தலை ஒரு வரம்பாகவும் விதிவிலக்காகவும் ஒப்புதல் அளிக்க இங்கிலாந்து அரசு 2014 ஆம் ஆண்டில் அதன் பதிப்புரிமைச் சட்டத்தைத் திருத்த வழிவகுத்தது. 2009 ஆம் ஆண்டில் தரவடகழ்தலுக்கு விதிவிலக்கு அறிமுகப்படுத்திய ஜப்பானுக்கு அடுத்தபடியாக அவ்வாறு செய்தது. உலகின் இரண்டாவது நாடு இங்கிலாந்து ஆகும். இருப்பினும் , தகவல் கழக ஆணை (2001) இன் கட்டுப்பாடு காரணமாக , இங்கிலாந்து விதிவிலக்கு வணிகவியல் நோக்கங்களுக்காக மட்டுமே உள்ளடக்கத் தரவு அகழ்தலுக்கு ஒப்புதல் அளிக்கிறது. தகவல் கழக ஆணை இங்கிலாந்து பதிப்புரிமைச் சட்டமும் இந்த விதியை ஒப்பந்த விதிமுறைகளாலும் கட்டுத்தளைகளாலும் இசைவு தராது. 2020 ஆம் ஆண்டிலிருந்தும் சுவிட்சர்லாந்து தரவு அகழ்தலை 24d சுவிசு பதிப்புரிமைச் சட்டத்தின் கீழ் சில கட்டுபாடுகளின் கீழ் ஆராய்ச்சித் துறையில் அனுமதிப்பதன் வழி ஒழுங்குபடுத்துகிறது. இந்தக் கட்டுரை 2020 ஏப்ரல் 1ஆம் தேதி முதல் நடைமுறைக்கு வந்தது.  
ஐரோப்பிய ஆணையம் 2013 ஆம் ஆண்டில் ஐரோப்பாவிற்கான உரிமங்கள் என்ற தலைப்பில் உரை, தரவு அகழ்தலில் பங்குதாரர்களின் விவாதத்திற்கு ஏர்பாடு செய்தது. ஐரோப்பிய ஆணையம் வரம்புகள், விதிவிலக்குகளை விட உரிமம் போன்ற இந்தச் சட்டச் சிக்கலுக்கான தீர்வில் கவனம் செலுத்தியதால் , பல்கலைக்கழகங்களின் பேராளர்கள் ஆராய்ச்சியாளர்கள், நூலகங்கள், குடிமைச் சமூக குழுக்கள், திறந்த அணுகல் வெளியீட்டாளர்கள் மே 2013 இல் பங்குதாரர்களின் உரையாடலை விட்டு வெளியேற வழிவகுத்தது.
# தரவு அகழ்தல்

## பதிப்புரிமைச் சட்டம்

### அமெரிக்காவில் நிலைமை

அமெரிக்கப் பதிப்புரிமைச் சட்டம், குறிப்பாக நேரியப் பயன்பாட்டிற்கான அதன் விதிகள் அமெரிக்கா, இசுரேல், தைவான், தென் கொரியா போன்ற பிற நேரியப் பயன்பாட்டு நாடுகளில் உள்ளடக்கத் தர்வு அகழ்தலின் சட்டவியலான தன்மையை நிலைநிறுத்துகிறது. அமெரிக்கப் பதிப்புரிமை சட்டம், நேரியப் பயன்பாடு, உள்ளடக்கத் தரவு அகழ்தல் ஆகியன உருமாறும் தன்மை கொண்டதாக இருப்பதால், அது முதன்மை வேலையை மாற்றாது. இது நேரியப் பயன்பாட்டின் கீழ் சட்டவியலானதாக கருதப்படுகிறது. எடுத்துக்காட்டாக , கூகிள் புக் தீர்வின் ஒரு பகுதியான வழக்கின் தலைமை நீதிபதி , இலக்க மயமாக்கல் திட்டம் காண்பிக்கும் உருமாறும் பயன்பாடுகளின் காரணமாக , பதிப்புரிமை புத்தகங்களின் கூகிளின் இலக்க மயமாக்கல் திட்டம் ஓரளவு சட்டவியலானது என்று தீர்ப்பளித்தார்.
# தரவு அகழ்தல்

## மென்பொருள்

### இலவச திறந்த வாயில் தரவுனாகழ்வு மென்பொருளும் பயன்பாடுகளும்

பின்வரும் விண்ணப்பங்கள் கட்டற்ற/ திறந்த வாயில் உரிமங்களின் கீழ் கிடைக்கின்றன. பயன்பாட்டு வாயில் குறிமுறைக்கான பொது அணுகலும் கிடைக்கிறது.  
- கேரட் 2(Carrot2): உரை, தேடல் முடிவுகள் கொத்தாக்கக் கட்டமைப்பு. கேரட் 2
- வேதிமயமாக்கல். org: ஒரு வேதியியல் நிறுவனம் தர்வு அகழ்வு வல்லுனர் வலை தேடுபொறி.
- எல்கி9ELKI): ஜாவா மொழியில் எழுதப்பட்ட மேம்பட்ட கொத்துப் பகுப்பாய்வு, வெளிப்புற கண்டறிதல் முறைகளைக் கொண்ட ஒரு பல்கலைக்கழக ஆராய்ச்சி திட்டம்.
- கேட்(GATE): ஒரு இயற்கை மொழி செயலாக்கம், மொழிப் பொறியியல் கருவி.
- கினைம்(KNIME): கான்சுட்டான்சு தகவல் அகழ்வுத் தொழிற்சாலை ஒரு பயனர் நட்பான, விரிவான தரவு பகுப்பாய்வு கட்டமைப்பை உருவாக்குகிறது.
- மாபெரும் இணையப் பகுப்பாய்வு (MOA): ஜாவா நிரலாக்க மொழியில் கருத்து சறுக்கல் கருவியுடன் நிகழ்நேர பெருந்தரவு ஓடை அகழ்தல்.
- மெப்பெக்சு(MEPX): ஒரு மரபணு நிரலாக்க மாறுபாட்டின் அடிப்படையில் பின்னேகும் வகைப்பாட்டுச் சிக்கல்களுக்கான குறுக்கு - தளக் கருவி.
- mlpack: C++ மொழியில் எழுதப்பட்ட பயன்படுத்த ஆயத்தமாக உள்ள எந்திர கற்றல் வழிமுறைகளின் தொகுப்பு.
- NLTK (Natural Language Toolkit) என்பது பைதான் மொழிக்கான குறியீட்டு மற்றும் புள்ளியியல் இயற்கை மொழிச் செயலாக்கத்திற்கான நூலகங்கள், நிரல்களின் தொகுப்பாகும்.
- OpenNN: நரம்பியல் வலைப்பினையங்கள் நூலகத்தைத் திறக்கும்.
- ஆரஞ்சு: பைதான் மொழியில் எழுதப்பட்ட ஒரு கூறு அடிப்படையிலான தரவு அகழ்தல் எந்திரக் கற்றல் மென்பொருள் தொகுப்பு.
- PSPP: SPSS PSPP SPSS ஆகியவற்றைப் போன்ற குனு திட்டத்தின் கீழ் தரவு அகழ்தல் புள்ளியியல் மென்பொருள்
- R: புள்ளியியல் கணினிகளுக்கான நிரலாக்க மொழி, மென்பொருள் சூழல் - தரவுச் சுரங்கம் மற்றும் கிராபிக்ஸ். ஆர் நிரலாக்க மொழி புள்ளியியல். இது குனு திட்டத்தின் ஒரு பகுதியாகும்.
- டார்ச்: எந்திரக் கற்றல் வழிமுறைகளுக்கு பரந்த ஆதரவுடன் லுவா நிரலாக்க மொழி, அறிவியல் கணினி கட்டமைப்பிற்கான திறந்த வாயில் ஆழமான கற்றல் நூலகம்.
- கட்டமைக்கப்படாத தகவல் மேலாண்மைக் கட்டமைப்பு(UIMA ) என்பது உரை , பேச்சலை, காணொலி சார்ந்த கட்டமைக்கப்படாத உள்ளடக்கத்தைப் பகுப்பாய்வு செய்வதற்கான ஒரு கூறு கட்டமைப்பாகும் - இது முதலில் IBM நிறுவனத்தால் உருவாக்கப்பட்டது.
- வேக்கா: ஜாவா நிரலாக்க மொழியில் எழுதப்பட்ட எந்திரக் கற்றல் மென்பொருள் பயன்பாடுகளின் தொகுப்பு.
# தரவு அகழ்தல்

## மென்பொருள்

### தனியுரிமத் தரவதகழ்தல் மென்பொருளும் பயன்பாடுகளும்

பின்வரும் மென்பொருள் விண்ணப்பங்கள் தனியுரிமை உரிமங்களின் கீழ் கிடைக்கின்றன.  
- அங்கோசு KnowledgeSTUDIO: தரவு அகழ்தற் கருவி
- இலியோன்சால்வர்(LIONsolver): தரவகழ்தல் வணிக நுண்ணறிவு, கற்றல், நுண்ணறிவு உகப்பாக்க (LIONN) அணுகுமுறையை செயல்படுத்தும் படிமமாக்கம் ஆகியவற்றிற்கான ஒருங்கிணைந்த மென்பொருள் பயன்பாடு. லியோன்சால்வர்
- பெருநிறுவன நுண்ணறிவால் உருவாக்கப்பட்ட பல்லுறுப்புக்கருவி பகுப்பாய்வாளர்: தரவு, உரை அகழ்தல் மென்பொருள் பாலி அனலிசுட்டு).
- மைக்ரோசாப்ட் அனாலிசிசு சர்வீசசு (Microsoft analysis Services): மைக்ரோசாப்ட் வழங்கிய தரவு அகழ்தல் மென்பொருள்.
- நெட்டோல்(NetOwl): தரவு அகழ்தலைச் செயல்படுத்தும் பன்மொழி உரை, நிறுவன பகுப்பாய்வு ஆக்கங்களின் தொகுப்பு.
- ஆரக்கிள் தரவு தரவு அகழ்தல்: ஆரக்கிள் தொழிலிணையத்தின் தரவு அகழ்தல் மென்பொருள்.
- பிசெவன்(PSeven): பொறியியல் உருவகப்படுத்துதல், பகுப்பாய்வு தானியக்கத்திற்கான தளம். பலதரப்பட்ட தேர்வுமுறை, தரவு அகழ்தொழில் ஆகியவை DATADVANCE நிறுவனத்தால் வழங்கப்படுகின்றன.
- குளுக்கோர் ஒமிக்சு தேடுபொறி: தரவு அகழ்தல் மென்பொருள்.
- விரைவகழ்வி எனும் ரேபிட்மைனர் (RapidMiner): எந்திரக் கற்றல், தரவு அகழ்தல் செய்முறைகளுக்கான சூழல்.
- சாசு(SAS) நிறுவன அகழ்வி: SAS நிறுவனத்தால் வழங்கப்பட்ட தரவு அகழ்தல் மென்பொருள்.
- SPSS படிமமாக்கி: IBM நிறுவனம் வழங்கிய தரவு அகழ்தல் மென்பொருள்.
- புள்ளியியல் தரவு அகழ்வி:( StatSoft) நிறுவனம் வழங்கிய தரவு அகழ்தல் மென்பொருள்.
- தனாக்கிரா: கற்பிப்பதற்கும் காட்சிப்படுத்தலும் சார்ந்த தரவமகழ்தல் மென்பொருள்.
- வெர்ட்டிகா ஹெவ்லெட் - பேக்கார்டு(Vertica: Hewlett - Packard) வழங்கிய தரவு அகழ்தல் மென்பொருள்.
- கூகுள் கிளவுடு இயங்குதளம்: கூகுள் மேலாண்மை தானியங்கித் தனிப்பயன் எம். எல் படிமங்கள்.
- அமேசான் சேஜ்மேக்கர்: தனிப்பயன் எம். எல் படிமங்களை உருவாக்குவதற்கு அமேசான் வழங்கும் மேலாண்மைச் சேவை.
# ஏஞ்சலினா ஜோலி

**ஏஞ்சலினா ஜோலி** (இயற்பெயர் **ஏஞ்சலினா ஜோலி வோய்ட்** , பிறப்பு: ஜூன் 4, 1975) அமெரிக்க நடிகையும் இயக்குநரும் ஆவார். இவர் அகதிகளுக்கான ஐக்கிய நாடுகளின் ஆணையத்தின் நல்லெண்ண தூதராகவும் உள்ளார். இவர் இதுவரை மூன்று கோல்டன் குளோப் விருதுகளையும், இரண்டு ஸ்க்ரீன் ஆக்டர்ஸ் கில்டு விருதுகளையும், ஒரு அகாதமி விருதையும் வென்றிருக்கிறார். உலகெங்கிலும் மனிதாபிமான நோக்கத்துடனான நற்பணிகளை ஊக்குவிக்கும் ஜோலி, அகதிகளுக்கான ஐநா ஆணையம் மூலம் அகதிகளுடன் பணியாற்றி கவனத்தை ஈர்த்திருக்கிறார். உலகின் மிகவும் அழகான பெண்களில் ஒருவராக மேற்கோள் காட்டப்படும் இவர், திரைக்கு வெளியிலும் பரவலாக செய்திகளில் இடம்பிடிக்கிறார். *மிஸ்டர் &amp; மிசஸ் ஸ்மித்* (2005) திரைப்படமும் *குங் ஃபு பான்டா* (2008) என்னும் அசைவூட்டத் திரைப்படமும் அவரது மிகப்பெரும் வர்த்தக வெற்றிப் படங்களாக அமைந்தன.  
ஜானி லீ மில்லர் மற்றும் பில்லி பாப் தோன்டான் ஆகியோரை விவாகரத்து செய்த பின், ஜோலி இப்போது நடிகர் பிராட் பிட் உடன் வாழ்ந்து வருகிறார். இந்த தம்பதியினர் உலகளவில் ஊடகங்கள் கவனம் ஈர்ப்பவர்களாய் திகழ்கின்றனர். ஜோலிக்கும் பிட்டுக்கும் மடோக்ஸ், பாக்ஸ், சகரா ஆகிய மூன்று தத்தெடுத்த குழந்தைகளும், ஷிலோ, க்னாக்ஸ், விவியென் ஆகிய மூன்று ரத்தவழி குழந்தைகளும் உள்ளனர்.
# ஏஞ்சலினா ஜோலி

## ஆரம்ப கால வாழ்க்கை மற்றும் குடும்பம்

கலிபோர்னியாவின் லாஸ் ஏஞ்சல்ஸ் நகரில் ஜோன் வோய்ட், மர்செலின் பெர்ட்ரான்ட் தம்பதியருக்கு மகளாய் ஜோலி பிறந்தார். தந்தை வழியில், ஜோலி செக்கோஸ்லேவாக்கிய மற்றும் ஜெர்மனிய வம்சாவளியைச் சேர்ந்தவர். தாயின் வழியில் பிரெஞ்சு-கனேடிய வம்சாவளியைச் சேர்ந்தவர்.  
1976 ஆம் ஆண்டில் ஜோலியின் பெற்றோர்கள் பிரிந்த பிறகு, ஜோலியும் அவர் சகோதரரும் தாயினால் வளர்க்கப்பட்டனர். குழந்தையாக இருந்த சமயத்தில், தனது தாயுடன் ஜோலி நிறைய திரைப்படங்களைப் பார்த்து வந்தார். இது தனது நடிப்பு ஆசைக்கு மிகவும் உத்வேகமளித்ததாய் பின்னர் அவர் விளக்கமளித்தார். ஜோலியிடம் அவரது தந்தை செல்வாக்கு செலுத்தவில்லை. ஜோலிக்கு பதினொரு வயதான போது, அந்த குடும்பம் மீண்டும் லாஸ் ஏஞ்சல்ஸ்க்கு குடிபெயர்ந்தது. தான் நடிக்க விரும்புவதாய் தீர்மானித்த ஜோலி லீ ஸ்ட்ராஸ்பெர்க் மேடைநடிப்புப் பயிலகத்தில் பயிற்சி பெற பதிவு செய்தார். இரண்டு ஆண்டுகள் இங்கு பயிற்சி பெற்ற இவர் பல்வேறு மேடைத் தயாரிப்புகளில் தோன்றினார்.  
14 ஆம் வயதில், தனது நடிப்பு வகுப்புகளை கைவிட்ட இவர் ஒரு இறுதிச்சடங்கு நிர்வாகியாகும் கனவைக் கொண்டிருந்தார். இந்த காலகட்டத்தில், கறுப்பு ஆடை அணிந்து கொண்டார். தனது முடிக்கு கருஞ்சிவப்பு சாயமிட்டுக் கொண்டார்.  
பின்பு பெவர்லி ஹில்ஸ் உயர்நிலைப் பள்ளியில் (பிற்காலத்தில் மோரெனோ உயர் நிலைப் பள்ளி) ஒரு மாணவியாக இருந்த காலத்தையும் அப்பகுதியின் மிகவும் வசதி படைத்த குடும்ப குழந்தைகளிடையே தனிமைப்பட்டு தான் உணர்ந்ததையும் அவர் நினைவுகூர்ந்தார். ஜோலியின் தாய் சற்று கண்ணியமான வருமான அளவை மட்டுமே கொண்டு பிழைத்து வந்தார். ஜோலி பல சமயங்களில் கைமாறிய உடைகளையே உடுத்தினார். ரொம்பவும் ஒல்லியாக இருந்தது, கண்ணாடிகள் அணிவது மற்றும் பல்வளைகள் அணிந்தது ஆகியவை காரணமாக மற்ற மாணவர்களும் இவரை கேலி செய்தனர்.  
ஜோலி வெகு காலம் தனது தந்தையிடம் இருந்து ஒதுங்கியே வாழ்ந்தார். இருவரும் சமரசம் செய்து கொள்ள முயன்றனர். தந்தை இவருடன் *லாரா கிராப்ட்: டோம் ரெய்டர்* (2001) படைப்பில் உடன் தோன்றினார். அதே ஆண்டு ஆகத்து மாதத்தில், தனது மகளுக்கு "தீவிரமான மனநலப் பிரச்சினைகள்" இருந்ததாக வோய்ட் ஒரு நேர்காணலில் தெரிவித்தார். தனது தந்தையுடன் இனி உறவினைத் தொடர தனக்கு விருப்பமில்லை என்று பின்னர் ஜோலி சுட்டிக்காட்டினார். "நானும் எனது தந்தையும் பேசிக் கொள்வதில்லை. அவர் மீது எனக்கு எந்த கோபமும் இல்லை" என்று ஜோலி கூறினார். தனது தந்தையிடம் இருந்து தான் ஒதுங்கியதற்கான காரணங்களை தான் விளம்பரப்படுத்த விரும்பாததன் காரணம் தனக்கு ஒரு தத்துப் பிள்ளை இருக்கிறான் என்பதாலேயே என்றும், வோய்ட் உடன் உறவைப் பேணுவதை ஆரோக்கியமானதாக தான் கருதவில்லை என்றும் ஜோலி தெரிவித்தார்.
# ஏஞ்சலினா ஜோலி

## ஆரம்ப தொழில் வாழ்க்கை, 1993-1997

14 வயதாகும் போது ஜோலி ஒரு நாகரிக அணிவகுப்பு மங்கையாக தனது வாழ்க்கையைத் துவக்கினார். முக்கியமாக லாஸ் ஏஞ்சல்ஸ், நியூயார்க், லண்டனில் நாகரிக விளம்பரத் தொழிலில் அவர் ஈடுபட்டார். அந்த சமயத்தில் ஏராளமான இசை காணொளிகளிலும் தோன்றினார். மீட் லோஃப் ("ராக் &amp; ரோல் ட்ரீம்ஸ் கம் த்ரூ"), அன்டோனெலோ வென்டிடி ("அல்டா மரியா"), லென்னி கிராவிட்ஸ் ("ஸ்டாண்ட் பை மை வூமன்"), மற்றும் தி லெமன்ஹெட்ஸ் ("இட்ஸ் எபவுட் டைம்") ஆகியோரது காணொளிகள் இதில் அடங்கும். 16 வயதில், மீண்டும் நாடகத்தின் பக்கம் திரும்பிய ஜோலி தனது முதல் பாத்திரமாக ஜெர்மானிய அல்லிராணியாக நடித்தார். ஒருவரைப் போல் நடந்து கொள்வதற்கு அவரை உற்றுக் கவனிக்கும் பழக்கத்தை தனது தந்தை பின்பற்றுவதைக் கவனித்த ஜோலி தனது தந்தையிடம் இருந்து அப்பழக்கத்தைக் கற்றுக் கொண்டார். இந்த காலத்தில் அவர்களது உறவு குறைந்த உரசலுடன் இருந்தது. இந்த படம் திரையரங்குகளில் லாபம் ஈட்டித் தர தவறினாலும், பெரும் ரசிகர் பட்டாளத்தை உருவாக்கியது.  
1996 ஆம் ஆண்டு நகைச்சுவைத் திரைப்படமான *லவ் இஸ் ஆல் தேர் இஸ்* படத்தில் ஜினா மலாஸிஸியாக ஜோலி தோன்றினார். இப்படத்தை ஒருவகையில் *ரோமியோ ஜூலியட்* டின் தற்கால மெல்லிய தழுவலாகக் கூறலாம். நியூயார்க்கின் பிராங்ஸ் பகுதியில் இருக்கும் இரண்டு போட்டி இத்தாலிய குடும்ப உணவக உரிமையாளர்களுக்கு இடையே நிகழ்வதாக கதை அமைந்தது. *மோஜவே மூன்* (1996) அத்தியாயத் திரைப்படத்தில் எலினோர் ரிக்பி என்னும் ஒரு இளம்பெண்ணாக ஜோலி நடித்தார். இதில் தனது தாய் மீது மிகுந்த பாசம் காட்டும் டேனி எய்லோவின் பாத்திரத்தின் மீது ஜோலி காதல் கொள்கிறார். தாயாக ஆனி ஆர்சர் நடித்தார். 1996 ஆம் ஆண்டில், ஜோலி மார்கரெட் "லெக்ஸ்" சடோவ்ஸ்கி என்னும் பாத்திரத்திலும் நடித்தார். தங்களை பாலியல் தொந்தரவு செய்த ஒரு ஆசிரியரை உதைத்த ஐந்து இளம் பெண்கள் உருவாக்கும் ஒரு அசாதாரண உறவு பற்றிய இந்த *பாக்ஸ்ஃபயர்* என்னும் படத்தில் அந்த ஐந்து பேரில் ஜோலியும் ஒருவர். பாத்திரப் படைப்பு அபத்தமாய் இருந்தாலும் ஜோலியின் இருப்பு இந்த அரைத்த மாவை அரைக்கும் நிலையிலிருந்து படம் மீள்வதற்கு உதவியிருக்கிறது என்று இவரது நடிப்பு குறித்து *லாஸ் ஏஞ்சல்ஸ் டைம்ஸ்* எழுதியது.  
1997 ஆம் ஆண்டில், பிளேயிங் காட் என்னும் திரைப்படத்தில் டேவிட் டசோவ்னி உடன் ஜோலி நடித்தார். கதை லாஸ் ஏஞ்சல்சின் நிழல் உலகத்தில் நிகழ்வதாக அமைந்திருந்தது. இந்த திரைப்படம் விமர்சகர்களிடம் வரவேற்பைப் பெறவில்லை. அதன்பின் தொலைக்காட்சி திரைப்படமான *ட்ரூ வூமன்* படத்தில் அவர் தோன்றினார்.
# ஏஞ்சலினா ஜோலி

## பச்சைக் குறிகள்

ஜோலியின் எண்ணற்ற உடல் பச்சைகள் பெரும் ஊடக கவனத்திற்கான பொருளாக இருந்து வந்திருக்கின்றன. அத்துடன் நேர்முகம் காண்பவர்களும் இந்த விஷயத்தை நிறைய கேட்டிருக்கிறார்கள். தான் படத்தில் நிர்வாணமாய் நடிப்பதை எதிர்க்கவில்லை என்கிற நிலையில், தனது உடலில் இருக்கும் அதிக எண்ணிக்கையிலான பச்சைகள் திரைப்பட உருவாக்குநர்களை நிர்வாண அல்லது காதல் காட்சிகளை திட்டமிடும்போது மிகவும் புதுமையாக சிந்திக்கும் திறனுடையவர்களாக ஆக்குவதாக ஜோலி கூறியிருக்கிறார். ஜோலி தயாரிப்புகள் பலவற்றிலும் அவரது பச்சைக் குறிகளை மறைக்க ஒப்பனைகள் பயன்படுத்தப்பட்டிருக்கின்றன. ஜோலி இப்போது பதின்மூன்று பிரபல பச்சைகளை வைத்திருக்கிறார். தனது மேல் இடது புஜத்தில் ஆறு இணை புவியியல் ஆயங்களையும் பச்சை குத்திக் கொண்டிருக்கிறார். இது அவரது குழந்தைகளின் பிறந்த இடங்களைக் காட்டுவதாகும். காலப் போக்கில், தனது பச்சைகளில் பலவற்றையும் அவர் மறைத்தார் அல்லது அகற்றி விட்டார்.
# ஏஞ்சலினா ஜோலி

## விருதுகள்

| ஆண்டு | விருது | வகை | திரைப்படம் | முடிவு |
| --- | --- | --- | --- | --- |
| 1998 | எம்மி விருது | ஒரு மினிதொடர் அல்லது படத்தில் மிகச்சிறந்த துணை நடிகை | *ஜார்ஜ் வாலஸ்* |  |
| கோல்டன் குளோப் விருது | சிறந்த துணை நடிகை - தொடர்/குறுந்தொடர்/டிவி படம் |  |  |  |
| தேசிய திறனாய்வு வாரிய விருது | திருப்புமுனை நடிப்பு – பெண் | *பிளேயிங் பை ஹார்ட்* |  |  |
| எம்மி விருது | ஒரு மினிதொடர் அல்லது படத்தில் மிகச்சிறந்த நாயகி நடிகை | *ஜியா* |  |  |
| 1999 | கோல்டன் குளோப் விருது | தொலைக்காட்சிக்கென தயாரிக்கப்பட்ட ஒரு குறுந்தொடர் அல்லது அசைவுப் படத்தில் சிறந்த நடிகை |  |  |
| ஸ்க்ரீன் ஆக்டர்ஸ் கில்டு விருது | ஒரு தொலைக்காட்சி படம் அல்லது குறுந்தொடரில் சிறந்த நடிகை |  |  |  |
| 2000 | கோல்டன் குளோப் விருது | சிறந்த துணை நடிகை – அசைவுப் படம் | *கேர்ள், இன்டரப்டட்* |  |
| ஸ்க்ரீன் ஆக்டர்ஸ் கில்டு விருது | துணைப் பாத்திரத்தில் மிகச் சிறந்த நடிகை |  |  |  |
| அகாதமி விருது | துணைப் பாத்திரத்தில் சிறந்து நடித்த நடிகை |  |  |  |
| 2004 | பீபுள்'ஸ் சாய்ஸ் விருது | பிடித்தமான பெண் அதிரடி நட்சத்திரம் | *ஸ்கை கேப்டன் அன்ட் தி வேர்ல்ட் ஆஃப் டுமாரோ* |  |
| 2008 | கோல்டன் குளோப் விருது | ஒரு அசைவுப் படத்தில் சிறந்த நடிப்பை வழங்கிய நடிகை - குணச்சித்திரம் | *எ மைட்டி ஹார்ட்* |  |
| ஸ்க்ரீன் ஆக்டர்ஸ் கில்டு விருது | நாயகியாக ஒரு நடிகையின் சிறந்த நடிப்பு |  |  |  |
| 2009 | கோல்டன் குளோப் விருது | ஒரு அசைவுப் படத்தில் சிறந்த நடிப்பை வழங்கிய நடிகை - குணச்சித்திரம் | *சேஞ்ச்லிங்* |  |
| ஸ்க்ரீன் ஆக்டர்ஸ் கில்டு விருது | நாயகியாக ஒரு நடிகையின் சிறந்த நடிப்பு |  |  |  |
| BAFTA விருது | சிறந்த நாயகி நடிகை |  |  |  |
| அகாதமி விருது | நாயகியாக ஒரு நடிகையின் சிறந்த நடிப்பு |  |  |  |
| 2011 | கோல்டன் குளோப் விருது | சிறந்த நடிகை - அசையும் பட இசை அல்லது நகைச்சுவை | *த டுவரிஸ்ட்* |  |
| 2012 | கோல்டன் குளோப் விருது | சிறந்த வெளிநாட்டு திரைப்படம் (இயக்குநராக) | *இன் த லாண்ட் ஆப் பிளட் ஆண்ட் ஹணி* |  |
| } |  |  |  |  |
# ஏஞ்சலினா ஜோலி

## குறிப்புதவிகள்

=
# பிரையன் ஆடம்ஸ்

**பிரையன் கை ஆடம்ஸ்** (**Bryan Guy Adams:** பிறப்பு: நவம்பர் 5, 1959) ஒரு பிரித்தானிய மற்றும் கனடிய பாடகரும்-பாடலாசிரியரும், இசைக்கலைஞரும், இசைப்பதிவு தயாரிப்பாளரும் மற்றும் புகைப்படக் கலைஞரும் ஆவார். உலகளவில் இவர் 75 மில்லியன் முதல் 100 மில்லியனுக்கும் அதிகமான இசைத் தொகுப்புகள் மற்றும் தனிப்பாடல்களை விற்றுள்ளதாக மதிப்பிடப்பட்டுள்ளது, இவர் அதிகம் விற்பனையாகும் இசைக் கலைஞர்களின் பட்டியலில் இடம்பிடித்தார். 2010களில் கனடிய வானொலியில் இவரது பாடலகள் அதிகம் இசைக்கப்பட்டது. மேலும் கனடாவில் 25 முதல் 15 தனிப்பாடல்களையும், அமெரிக்கா, இங்கிலாந்து மற்றும் ஆத்திரேலியாவில் பன்னிரெண்டுக்கும் மேற்பட்ட பாடல் நிகழ்ச்சிகளையும் நடத்தியுள்ளார்..  
ஆடம்ஸ் தனது 20 வயதில் தனது பெயரிடப்பட்ட முதல் இசைத் தொகுப்பை வெளியிட்டார். 1983 ஆம் ஆண்டு வெளியான முதல் பத்து தொகுப்புகளான *கட்ஸ் லைக் எ நைஃப்* மூலம் வட அமெரிக்காவில் இவர் புகழ் பெற்றார்; இந்தத் தொகுப்பில் அதன் தலைப்புப் பாடல் மற்றும் " ஸ்ட்ரெய்ட் ஃப்ரம் தி ஹார்ட் " என்ற கவிதை இடம்பெற்றன. இது இவரது முதல் அமெரிக்க வெற்றிப் பாடலாக அமைந்தது. 1984 ஆம் ஆண்டு *ரெக்லெஸ்* என்ற பாடல் கனடா மற்றும் அமெரிக்காவில் முதலிடத்தை பிடித்து பெரும் வரவேற்பைப் பெற்றது. மேலும், அமெரிக்கா மற்றும் கனடாவில் முதல் பத்து வெற்றிகளைப் பெற்ற " ரன் டு யூ " மற்றும் " சம்மர் ஆஃப் '69 " உள்ளிட்ட ஆறு தரவரிசைப் பாடல்களும் இவரை உலகளாவிய நட்சத்திரமாக்கியது. இரண்டும் அமெரிக்கா மற்றும் கனடாவில் முதல் பத்து வெற்றிகளைப் பெற்றவை. 1987 ஆம் ஆண்டு வெளியான *இன்டூ தி ஃபயர் என்ற இவரது* இசைத்தொகுப்பு கனடாவில் இரண்டாவது இடத்தையும், அமெரிக்கா மற்றும் பல நாடுகளில் முதல் பத்து இடங்களையும் பிடித்தது.  
பில்போர்டு என்ற அமெரிக்க பத்திரிகையால் வாரந்தோறும் வெளியிடப்படும் பாடல்களுக்கான அமெரிக்காவில் இசைத் துறையின் என்ற பட்டயலில் எல்லா காலத்திலும் சிறந்த கலைஞர்களின் பில்போர்டு ஹாட் 100 பட்டியலில் ஆடம்ஸ் 48வது இடத்தைப் பிடித்துள்ளார். இசையில் அவர் செய்த பங்களிப்புகள் ஆடம்ஸுக்கு ஏராளமான விருதுகளையும் பரிந்துரைகளையும் பெற்றுத் தந்துள்ளன. ஆடம்ஸ் 16 கிராமி பரிந்துரைகளில் 20 ஜூனோ விருதுகளையும், விஷுவல் மீடியாவிற்காக எழுதப்பட்ட சிறந்த பாடலுக்கான கிராமி விருதையும், 1 எம்டிவி வீடியோ இசை விருதையும், 5 கோல்டன் குளோப் விருதுக்கான பரிந்துரைகளும் மற்றும் 3 அகாடமி விருதுக்கான பரிந்துரைகளையும் வென்றுள்ளார். மேலும் திரைப்படங்களுக்கான பாடல் எழுதியதற்காக ஐந்து கோல்டன் குளோப் விருதுகளுக்கும் மூன்று அகாடமி விருதுகளுக்கும் பரிந்துரைக்கப்பட்டுள்ளார். ஹாலிவுட் வாக் ஆஃப் ஃபேம், கனடாவின் வாக் ஆஃப் ஃபேம், கனடிய பிராட்காஸ்ட் ஹால் ஆஃப் ஃபேம், கனடிய இசை ஹால் ஆஃப் ஃபேம் மற்றும் கனடிய பாடலாசிரியர்கள் ஹால் ஆஃப் ஃபேம் ஆகியவற்றில் ஆடம்ஸ் சேர்க்கப்பட்டுள்ளார். மே 1, 2010 அன்று, ஆடம்ஸ் தனது 30 ஆண்டுகால கலைப் பங்களிப்புகளுக்காக, நிகழ்த்து கலைகளுக்கான கனடா ஆளுநரின் விருதுகளைப் -வாழ்நாள் கலை சாதனையாளர்-பெற்றார்.
# பிரையன் ஆடம்ஸ்

## வாழ்க்கை

பிரையன் கை ஆடம்ஸ் நவம்பர் 5, 1959 அன்று ஒன்ராறியோவின் கிங்ஸ்டனில் பிறந்தார். இவர் 1950களில் தென்மேற்கு இங்கிலாந்தின் பிளைமவுத்திலிருந்து கனடாவுக்கு குடிபெயர்ந்த ஆங்கிலேயத் தம்பதியினரான எலிசபெத் ஜேன் மற்றும் கான்ராட் ஜே. ஆடம்ஸின் மகனாவார். இவரது தந்தை, கனடிய இராணுவத்தில் சேர்ந்து பின்னர் ஐக்கிய நாடுகள் அவையின் அமைதி காக்கும் குழுவில் பார்வையாளராகவும், கனேடிய வெளியுறவுச் சேவை தூதராகவும் பணியாற்றினார்.
# பிரையன் ஆடம்ஸ்

## இந்தியாவில் ஆடம்ஸ்

ஆடம்ஸும் அவரது இசையும் இந்தியாவில் பிரபலமாக உள்ளன. பல இசைத் துறை நிர்வாகிகள் ஆடம்ஸ் இந்தியாவில் மிகவும் பிரபலமான வெளிநாட்டு இசைக் கலைஞர் என்று கூறியுள்ளனர். 1990 களின் முற்பகுதியில் இந்தியாவில் பெரிய அளவிலான இசை நிகழ்ச்சியை நடத்திய முதல் வெளிநாட்டினரில் இவரும் ஒருவர். மேலும் பல முறை இந்தியாவிற்கு சுற்றுப்பயணம் மேற்கொண்டுள்ளார். இவரது "சம்மர் ஆஃப் '69" இந்தியாவில் நீண்ட காலமாக மிகவும் பிரபலமாக இருந்து வருவதாகவும், அது "கிட்டத்தட்ட இப்போது ஒரு இந்தி பாடலாக" இருப்பதாகவும், பெரும்பாலும் ஒரு பாரம்பரிய இந்திய திருமணத்தில் இசைக்க அனுமதிக்கப்படும் ஒரே "மேற்கத்திய" பாடலாகும் என்றும் அக்கட்டுரையில் தெரிவிக்கப்பட்டுள்ளது.
# பிரையன் ஆடம்ஸ்

## மனிதாபிமானப் பணிகள்

ஆடம்ஸின் பெரும்பாலான மனிதாபிமான நடவடிக்கைகள் பிரையன் ஆடம்ஸ் அறக்கட்டளை மூலம் செய்யப்படுகின்றன. இந்த அந்த அறக்கட்டளை உலக்மெங்கும் உள்ள குழந்தைகள் மற்றும் இளைஞர்களுக்கு கல்வி மற்றும் கற்பித்தல் வாய்ப்புகளை வழக்கி அவர்களின் வாழ்க்கைத் தரத்தை மேம்படுத்துவதை நோக்கமாகக் கொண்டுள்ளது. இந்த அறக்கட்டளைக்கு பெரும்பாலும் ஆடம்ஸே நிதியளிக்கிறார்.  
பல்வேறு காரணங்களுக்காக நிதி திரட்டவும் விழிப்புணர்வை ஏற்படுத்தவும் ஆடம்ஸ் இசை நிகழ்ச்சிகள் மற்றும் பிற செயல்பாடுகளில் பங்கேற்று வருகிறார். 2004 இந்தியப் பெருங்கடல் நிலநடுக்கத்தால் பாதிக்கப்பட்டவர்களுக்காக டொரண்டோவில் நிவாரணநிதி கச்சேரி ஒன்றை நடத்தினார். உலகின் மிகப் பிரபலமான கித்தார் கலைஞர்கள் கத்தரில் நடந்த நிகழ்ச்சிக்கு வந்து கையெழுத்திட்டுக் கொடுத்தனர். அதன் ஏலம் மூலம் £1.5மில்லியன் ($2,617,000) வசூலானது. இந்நிதி ஆசியக்கண்டத்தின் மிகவும் பின்தங்கிய மக்களுக்கு உதவுவதற்காக அளிக்கப்பட்டது. அதன் ஒரு பகுதிப் பணம் தாய்லாந்தில் ஒரு பள்ளிக்கூடம் கட்டுவதற்கும் இலங்கையில் புதிய விளையாட்டு மையம் கட்டுவதற்கு செலவிடப்பட்டது.  
ஜனவரி 29, 2006 அன்று, செப்டம்பர் 11 தாக்குதலுக்குப் பிறகு, 2005 காஷ்மீர் நிலநடுக்கத்தில் பாதிக்கப்பட்டவர்களுக்கு ஆதரவளிக்கவும், ஏழைக் குழந்தைகள் பள்ளிக்குச் செல்வதற்காகவும் நிதி திரட்டுவதற்காக ஷெஹ்சாத் ராயின் ஒரு இசை நிகழ்ச்சியில் இணைந்து, பாக்கித்தானின் கராச்சியில் நிகழ்ச்சி நடத்திய முதல் மேற்கத்திய கலைஞரானார்.
# பிரையன் ஆடம்ஸ்

## விலங்கு உரிமைகள் செயல்பாடு

1992-1994 ஆம் ஆண்டு சுற்றுப்பயணங்களின் போது, ஆடம்ஸ் கிரீன்பீஸ் தலைவர் டேவிட் மெக்டகார்ட்டுடன் தெற்கு பெருங்கடல் திமிங்கல சரணாலயத்திற்காக வெற்றிகரமாக பிரச்சாரம் செய்தார். இந்த சரணாலயம் 1994 ஆம் ஆண்டு சர்வதேச திமிங்கல வேட்டை ஆணையத்தால் உருவாக்கப்பட்டது.  
அழிந்து வரும் மலை கொரில்லாக்களின் பாதுகாப்பிற்கான ஒரு தொண்டு நிறுவனமான டயான் ஃபோஸி கொரில்லா என்ற நிறுவனத்துடன் நவம்பர் 10, 2002 அன்று, இலண்டனில் உள்ள அரச கழக ஓபரா ஹவுஸில் நடந்த ஒரு இசை நிகழ்ச்சியில் ஆடம்ஸ் பங்கேற்றார். மேலும் பிரையன் மே உடன் சேர்ந்து " ரன் டு யூ " மற்றும் " கிரேஸி லிட்டில் திங் கால்டு லவ் " ஆகிய பாடலையில் மேடையில் பாடினார்.
# பிரையன் ஆடம்ஸ்

## புகைப்பட ஆர்வம்

ஆடம்ஸ் ஒரு புகைப்படக் கலைஞராகவும் பணியாற்றுகிறார். ஆடம்ஸின் புகைப்படங்கள் பல ஆங்கிலப் பத்திரிகைகளில் வெளியாகியுள்ளது. 2002 ஆம் ஆண்டில், பொதுநலவாய நாடுகளைச் சேர்ந்த பிற புகைப்படக் கலைஞர்களுடன் சேர்ந்து, ஆடம்ஸ் ஐக்கிய இராச்சியத்தின் இராணி இரண்டாம் எலிசபெத்தின் பொன்விழாவின் போது புகைப்படம் எடுக்க அழைக்கப்பட்டார். இந்த அமர்வின் புகைப்படங்களில் ஒன்று 2004 ஆம் ஆண்டு கனேடிய அஞ்சல் தலையாகவும், மீண்டும் 2005 ஆம் ஆண்டும் பயன்படுத்தப்பட்டது. இராணி இரண்டாம் எலிசபெத் மற்றும் இளவரசர் பிலிப் இருவரின் மற்றொரு உருவப்படம் இப்போது இலண்டனில் உள்ள தேசிய உருவப்படக் காட்சியகத்தில் உள்ளது.  
தனது புகைப்படகளுக்காக ஜெர்மனியில் மூன்று முன்னணி விருதுகளை வென்றார். அலங்காரம், கலை, இலக்கியம் மற்றும் கட்டிடக்கலை ஆகியவற்றில் கவனம் செலுத்தும் சூ மேகசின் என்ற இதழையும் நிறுவினார். இந்த பத்திரிகை இப்போது ஆங்கிலம் மற்றும் ஜெர்மன் ஆகிய இரு மொழிகளிலும் வெளியிடப்படுகிறது.
# பிரையன் ஆடம்ஸ்

## சொந்த வாழ்க்கை

ஆடம்ஸ் 1989 ஆம் ஆண்டு, 29 வயதாக இருந்தபோது, ஒரு சைவ உணவு உண்பவராக மாறினார். மேலும் இந்த முடிவின் விளைவாக தனக்கு அதிக ஆற்றல் கிடைத்ததாகவும் கூறினார். "நீங்கள் விலங்குகளை நேசித்தால், அவற்றை சாப்பிடாதீர்கள்." என்றும் கூறினார்.  
ஆடம்ஸ் ஒருபோதும் திருமணம் செய்து கொள்ளவில்லை. 1990களில், 12 ஆண்டுகள், அவர் டேனிஷ் மாடல் சிசிலி தாம்சனுடன் உறவில் இருந்தார். வேல்ஸ் இளவரசி டயானாவுடன் தனக்கு ஒரு தொடர்பு இருந்ததாக தாம்சன் கூறினார். ஆனால், தாங்கள் வெறும் நண்பர்கள் என்று ஆடம்ஸ் வலியுறுத்துகிறார்.
# யோகா கற்றுக் கொள்ளுங்கள் (நூல்)

யோகாவின் அடிப்படைத் தத்துவம் முதல் ஆரோக்கிய வாழ்வுக்கு யோகா உதவும் முறைகள் என அனைத்தையும் இந்த “யோகா கற்றுக் கொள்ளுங்கள்” நூல் விளக்குகிறது. 120 பக்கங்களுடன் இந்திய மதிப்பில் ரூபாய் 60 எனும் விலையில் வெளியிடப்பட்டுள்ளது.
# யோகா கற்றுக் கொள்ளுங்கள் (நூல்)

## நூலாசிரியர்

நூலாசிரியர் கணபதி ராம்கிருஷ்ணன் மும்பையில் உள்ள பாபா அணு ஆராய்ச்சி மையத்தில் விஞ்ஞானியாக ஆறு ஆண்டுகள் பணியாற்றியுள்ளார். ஐந்து இசை ஆல்பங்களை வெளியிட்டிருக்கும் இவர் பத்திரிகைகளில் இசை, நடனம் குறித்த விமர்சனங்களையும் எழுதி வருகிறார்.
# யோகா கற்றுக் கொள்ளுங்கள் (நூல்)

## பொருளடக்கம்

1. யோகா -ஓர் அறிமுகம்
1. மனநலமே உடல் நலம்
1. யோகா- மூன்று அம்சங்கள்
1. ஆசனங்கள்
1. பிராணாயாமம்
எனும் 5 தலைப்புகளில் எளிமையான நடையில் யோகா குறித்து இந்த நூலில் முழுமையான தகவல்கள் வழங்கப்பட்டுள்ளன.
# யோகா கற்றுக் கொள்ளுங்கள் (நூல்)

## பொருளடக்கம்

### யோகா -ஓர் அறிமுகம்

முதல் பகுதியான இதில் யோகா என்றால் என்ன என்பது குறித்து முழுமையாக விளக்கப்பட்டுள்ளது.
# யோகா கற்றுக் கொள்ளுங்கள் (நூல்)

## பொருளடக்கம்

### மனநலமே உடல் நலம்

இத்தலைப்பில் மனநலம் குறித்து விளக்கப்பட்டு அதுவே உடல் நலத்திற்கு உதவுகிறது என்பது குறித்து விளக்கமளிக்கப்பட்டுள்ளது.
# யோகா கற்றுக் கொள்ளுங்கள் (நூல்)

## பொருளடக்கம்

### யோகா- மூன்று அம்சங்கள்

யோகாவில் இருக்கும் மூன்று நிலைகளான ஆசனம், பிராணாயாமம் மற்றும் தியானம் ஆகியவை விளக்கப்பட்டுள்ளன.
# யோகா கற்றுக் கொள்ளுங்கள் (நூல்)

## பொருளடக்கம்

### ஆசனங்கள்

உடலுக்கு வலிமையும், உள்ளத்துக்குத் தெளிவையும் அளிக்கும் நூற்றுக்கணக்கான ஆசனங்கள் இருக்கின்றன போதும் 69 ஆசனங்களின் பெயர்கள் பட்டியலிடப்பட்டுள்ளன. இந்த ஆசனங்களில் மிக முக்கியமான ஆசனங்கள் செய்வது குறித்து விளக்கம் அளிக்கப்பட்டிருப்பதுடன் அதற்கான பலன்களும் தெரிவிக்கப்பட்டுள்ளன.
# யோகா கற்றுக் கொள்ளுங்கள் (நூல்)

## பொருளடக்கம்

### பிராணாயாமம்

பிராணாயாமம் என்கிற மூச்சுப் பயிற்சியில் 12 முறைகள் பட்டியலிடப்பட்டுள்ளன. இவற்றில் முக்கியமான சில மூச்சுப் பயிற்சிகள் குறித்து விளக்கமளித்து அதனால் ஏற்படும் பயன்களும் சொல்லப்பட்டுள்ளன.  
- இன்று உலகம் முழுவது பரவி வரும் யோகாசனப் பயிற்சி முறை குறித்து எளிமையாக விளக்கப்பட்டுள்ள இந்நூலில் உள்ள பயிற்சிப் படங்களில் இருப்பவர் நூலாசிரியர் கணபதி ராமகிருஷ்ணன் என்பது இங்கு குறிப்பிடத்தக்கது.
# வேதிப்பொருள்

**வேதிப்பொருள்** *(chemical substance)* என்று குறிப்பிடப்படும் ஒரு பருப்பொருள் நிலையான வேதியியல் இயல்பும் குறிப்பிடத்தக்க வேதியியல் பண்புகளையும் கொண்ட ஒரு சேர்மமாகும். வேதிப் பிணைப்புகளை உடைக்காமல் இவற்றை தனித்துப் பிரிக்க இயலாது . வேதிப் பொருட்கள் எளிய பொருட்களாக, மூலக்கூறுகளாக, வேதிச் சேர்மங்களாக, உலோகக் கலவைகளாக இருக்கலாம். தூய பொருட்கள் என்ற பெயராலும் இவற்றை அழைக்கிறார்கள்.  
வேதிப்பொருட்கள் பெரும்பாலும் தூய நிலையில் உள்ள பொருட்களைக் குறிப்பிடுகின்றன. எளிதில் நாம் காணக்கூடிய ஒரு வேதிப்பொருள் தூய்மையான நீராகும். ஆற்று வெள்ளத்திலிருந்து எடுக்கப்பட்டாலும் சோதனைச்சாலையில் உருவாக்கப்பட்டாலும் நீரானது ஒரே இயைபைக் கொண்டதாக உள்ளது. இவற்றில் ஐதரசனும் ஆக்சிசனும் அதே விகிதத்தில் கலந்துள்ளன. வைரம், தங்கம், உண்ணும் உப்பு, சர்க்கரை போன்றன தூய்மையான நிலையில் கிடைக்கும் பிற வேதிப் பொருட்களாகும். பெரும்பாலும் நடைமுறையில் எந்த பொருளும் முழுமையாக தூய்மையான நிலையில் கிடைப்பதில்லை. பயன்படுத்த உத்தேசிக்கப்பட்டுள்ள நோக்கம் கருதியே வேதியியல் தூய்மை பார்க்கப்படுகிறது. பொதுவாக வேதிப் பொருட்கள் திண்ம, நீர்ம அல்லது வளிம நிலையில் கிடைக்கின்றன. வெப்பநிலை அல்லது அழுத்த மாற்றங்கள் மூலம் அவை ஓர் நிலையினின்றும் மற்றொரு நிலைக்கு மாறக்கூடியனவாக உள்ளன. வேதி வினையின் விளைவாக ஒரு வேதிப்பொருளை வேறொரு வேதிப்பொருளாக மாற்ற இயலும்.
ஆற்றலின் வடிவங்களான வெப்பமும் ஒளியும் பருப்பொருள்கள் அல்ல. எனவே இவை வேதிப்பொருட்களாக கருதப்படுவதில்லை.